Tentera Darat Ke-2 Panzer

Tentera Darat Ke-2 Panzer () adalah sebuah formasi berperisai Jerman semasa Perang Dunia II, dibentuk dari Kumpulan Panzer Ke-2 pada 5 Oktober 1941.

Organisasi
Kumpulan Panzer Guderian () telah dibentuk pada 5 Jun 1940 dan dinamakan sempena panglimanya, Jeneral Heinz Guderian. Pada awal Jun 1940, selepas menghampiri Selat Inggeris berikutan kejayaan di Hutan Ardennes, Panzergruppe Guderian dibentuk dari Kor XIX, dan mara jauh kedalam Perancis, memotong Garis Maginot. Pada November 1940, ia dinaik taraf ke Panzergruppe 2.

Kumpulan Panzer Ke-2 () telah dibentuk pada November 1940 dari Kumpulan Panzer Guderian. Pada Oktober 1941 ia dinamakan semula Tentera Darat Ke-2 Panzer. Kumpulan Panzer Ke-2 memainkan satu peranan penting dalam peringkat awal pencerobohan Jerman ke atas Soviet Union semasa Operasi Barbarossa pada tahun 1941 apabila ia merupakan sebahagian daripada Kumpulan Tentera Darat Tengah.

Sejarah operasi
Kumpulan Panzer Ke-2 adalah sebahagian daripada Kumpulan Tentera Darat Tengah semasa Operasi Barbarossa, iaitu pencerobohan ke atas Soviet Union. Tentera Darat Ke-2 Panzer Guderian membentuk gerakan selatan manakala Tentera Darat Ke-3 Panzer  Hermann Hoth membentuk gerakan utara telah memusnahkan beberapa ketumbukan Soviet semasa fasa pembukaan Operasi Barbarossa. Semasa pertempuran Bialystok dan Minsk sejumlah besar tawanan telah ditangkap dan beberapa senjata dirampas.

Mengalami kerugian besar dari segi askar dan peralatan, tentera Jerman mara jauh kedalam Soviet Union. Musim rasputitsa (maksud harfiah "kerosakan jalan", disebabkan hujan lebat dan jalan lembab berlumpur) mula melambatkan kemajuan formasi untuk beberapa kilometer sehari. Rasputitsa bukanlah satu fenomena yang luar biasa, tetapi pihak Wehrmacht tidak bersedia untuk ketidaktentuan ini kerana Markas Besar Jerman menjangkakan tentera darat Jerman akan berada di Moscow dan disebaliknya, dengan kempen tamat sebelum berakhirnya musim panas. Selepas Minsk, Panzer Kedua dan Panzer Ketiga menawan Smolensk didalam satu lagi operasi pelitupan yang berjaya menangkap 300,000 tawanan.

Hitler mengarahkan Kumpulan Tentera Darat Tengah melepaskan  Kumpulan Panzer Ke-3, yang beralih ke selatan arah Kiev untuk membentuk gerakan kacip diutara Kiev. Tentera Darat Ke-2 Panzer Guderian dan Tentera Darat Pertama Panzer  Ewald von Kleist mengunci gerakan kacip di sekeliling Kiev, untuk memerangkap 665,000 tawanan Soviet. Selepas melengkapkan pengepungan Kiev, pihak Jerman merancang tiga ketumbukan Panzer untuk menyerang Moscow dari arah berlainan. Tentera Darat Ke-4 Panzer  Erich Hoepner di utara sekitar Leningrad akan menyerang arah selatan. Tentera Darat Ke-3 Panzer Hoth akan menyerang arah timur ke Moscow, manakala Tentera Darat Ke-2 Panzer akan beralih ke barat laut dan menyerang Moscow dari selatan.

Divisyen Kumpulan telah mengalami penundaan yang berat sejak awal pencerobohan, dan mengalami kekurangan bahan api dan peluru akibat gangguan logistik. Pada November, keadaan Kumpulan Panzer Guderian amat genting. Walaubagaimanapun, menjangkakan tentangan Tentera Merah akhirnya runtuh dan didorong oleh pemikiran tentera Sosialis Nasional, termasuk idea bahawa "semangat" adalah kunci kejayaan, Guderian terus mengarah pasukannya menyerang. Pada awal Disember, kemaraan akhir ke Moscow gagal setelah menghadapi tentangan sengit Soviet dan disebabkan oleh kekurangan tenaga manusia dan materiel.

Pada tahun 1942-43, Tentera Darat Ke-2 Panzer dipindahkan ke jajahan Yugoslavia, dimana ia digabungkan kedalam Kumpulan Tentera Darat F dan terlibat dalam operasi anti-partisan terhadap Chetniks dibawah Draža Mihailović dan Partisan Yugoslavia komunis dibawah Josip Broz Tito. Walaupun terlibat dalam beberapa operasi untuk menghancurkan gerakan partisan, terutamanya komunis, tiada kemenangan yang jelas. Malah, gerakan partisan berkembang dari segi saiz dan peralatan, terutamanya selepas kejatuhan Fasisme Itali pada tahun 1943 hasil dari rampasan kuasa 25 Luglio yang membawa kepada pembelotan besar-besaran dan penyerahan kalah unit-unit Itali yang bertempat di jajahan Bosnia dan Montenegro.

Sepanjang tahun 1943-44, Tentera Darat Ke-2 Panzer semakin dilucutkan perisai beratnya untuk dihantar ke Barisan Timur, dan menjadi sebuah ketumbukan infantri motoris sepenuhnya. Ia mendapat sokongan khusus Alpine dari unit-unit seperti divisyen Brandenburgers dan Divisyen Ke-7 Gunung SS Prinz Eugen. Namun, perang gerila telah banyak merugikan Tentera Darat Ke-2 Panzer, dan hanya beberapa bulan selepas Serangan ke atas Drvar (Operasi Rösselsprung) gagal membunuh pemimpin partisan komunis melalui serangan airborne, Tentera Darat Ke-2 Panzer dan seluruh Kumpulan Tentera Darat F ditolak keluar dari Belgrade dalam satu operasi bersama oleh pihak Partisan dan Tentera Merah semasa Ofensif Belgrade. Tentera Darat Ke-2 Panzer mengakhiri perang dalam keadaan berselerak di Austria.

Jenayah perang
Seperti kebanyakan tentera darat medan Jerman di Barisan Timur, Kumpulan Panzer 2 melaksanakan jenayah Perintah Komisar semasa Operasi Barbarossa. Pada September 1942, Tentera Darat Ke-2 Panzer mengambil bahagian dalam jenayah perang sewaktu menjalankan operasi anti-gerila di Soviet Union. Operasi ini membunuh sekurang-kurangnya seribu orang, membakar seluruh kampung, dan mengusir 18,500 orang awam. Semasa operasi ini, kaum Yahudi dan puak yang disyaki partisan dibunuh dengan cara dipaksa berjalan ke medan periuk api.

Pada Ogos 1943, markas ketumbukan diletakkan dibawah Kumpulan Tentera Darat F dan dipindahkan ke Balkan untuk operasi anti-partisan. Ketumbukan ini menjadi sepenuhnya formasi infantri pada waktu ini dan mendapati dirinya komited untuk operasi anti-partisan, dan kakitangan dituduh pelbagai kekejaman pasca perang terhadap orang awam dan puak partisan.

Selepas Ofensif Belgrade menimpa markas ketumbukan, unit-unit Tentera Darat Ke-2 Panzer yang terselamat kemudiannya dipindahkan ke Hungary sebagai sebahagian daripada Kumpulan Tentera Darat Selatan pada Januari 1945, menanti pencerobohan Soviet ke atas Austria. Tentera Darat Ke-2 Panzer mengambil bahagian dalam Pertempuran Bukit Transdanubian pada Mac 1945 sebelum menyerahkalah pada penghujung perang kepada tentera Soviet dan Inggeris-Amerika.

Para Panglima
Generaloberst Heinz Guderian (5 Oktober 1941 - 25 Disember 1941)
Generaloberst Rudolf Schmidt (25 Disember 1941 - 10 April 1943)
General der Infanterie Heinrich Clößner (11 April 1943 - 6 Ogos 1943)
Generalfeldmarschall Walter Model (6 Ogos 1943 - 14 Ogos 1943)
Generaloberst Dr Lothar Rendulic (14 Ogos 1943 - 24 Jun 1944)
General der Infanterie Franz Böhme (24 Jun 1944 - 17 Julai 1944)
General der Artillerie Maximilian de Angelis (18 Julai 1944 - 8 Mei 1945)

Senarai tempur
Organisasi Kumpulan Panzer Guderian pada 28 Mei 1940

22 Jun 1941

27 Julai 1941

September 30, 1941

November 30, 1943

Nota

Sumber
 

Tentera Jerman
Tentera darat
Perang Dunia Kedua
Organisasi tentera
Ketenteraan
Unit kereta kebal